text: Amerikaner vandt poker-turnering
  04 marts 2012 kl. 13.29
  Amerikanske Stephen ODwyer løb med sejren ved Danske Spil WPT National Vejle på Casino Munkebjerg.
  Derfor kan han nu tage knap 900.000 kr. med sig til hjemmet i Dublin, men det er ikke sidste gang, han er i Vejle.
  - Pengene skal jeg bruge til at spille endnu mere poker, siger en glad men også meget beskeden Stephen O?Dwyer efter sin flotte sejr. 
  For Stephen O?Dwyer var den første World Poker Turnering på dansk jord blot en ud af mange turneringer, som han deltager i verden rundt. Men denne turnering skilte sig alligevel ud:
  - Alle her på kasinoet og hotellet er meget professionelle og meget rolige, så vi har følt os velkommen og ikke til besvær, som det ellers ofte er tilfældet på andre kasinoer og hoteller, siger Stephen O?Dwyer.
  289 danske og udenlandske spillere satte sig i løbet af ugen ved pokerbordene på Casino Munkebjerg. Det er flere, end forventet.
  - WPT er jo vant til at arrangere disse her turneringer på store steder i byer som Las Vegas og Venedig. Derfor er det meget tilfredsstillende, at det allerede nu lyder som om, vi også næste år kan få turneringen til Casino Munkebjerg. Det er jo tegn på, at vi har gjort det godt, siger marketingschef Benny Bredgård.
  For Benny Bredgård har den største udfordring været at skaffe personale nok til det store arrangement, hvor åbningstiderne pludselig var fra kl. 12 til kl. 04 i stedet for kl. 19 til 04 som normalt på Casino Munkebjerg. Det problem blev løst ved at hyre udenlandske dealere fra lande som England, Irland, Spanien og Frankrig.
  5 ud af 6 spillere ved finalebordet var danskere, og det blev århusianske Martin Tønnesen, der løb med 2. pladsen og de 490.090 kr.. Mens den tidligere professionelle fodboldspiller, Jan V. Sørensen, måtte ?nøjes? med godt 225.000 kr. for sin 4. plads.
  Næste World Poker Turnering i Vejle er allerede i støbeskeen for 2013, og en spiller har meldt sin ankomst:
  -Jeg deltager i rigtig mange turneringer verden over, men kan jeg få det til at passe ind i programmet, er jeg helt sikkert igen i Vejle, næste gang Casino Munkebjerg arrangerer WPT,? siger Stephen O?Dwyer.
  